Ħbieb , jiddispjaċini li ma ktibtx il- bieraħ , pero fl- aħħar irnexxieli nsib ftit minuti fejn stajt inpoġġi bil- qiegħda u naqsam xi ħsibijiet dwar kif qiegħda tiżvolgi din il- kampanja . Il- Ġimgħa filgħaxija għal bosta minnkom tfisser il- bidu tal- weekend , ġranet fejn wieħed jintefa' ftit lura u jirrilassa wara ġimgħa xogħol . Wieħed jieħu l- opportunita' sabiex joħroġ u jiddeverti u jiena hekk għamilt ukoll . Mort wine bar ġewwa Ħal - Balzan , u hemmhekk kelli l- opportunita' niltaqa' ma numru kbir ta' żgħażagħ . Kienet okkażjoni fejn stajt nirrilassa ftit u nitkellem ma' dawn iż- żgħażagħ , kull wieħed u waħda minnhom b' xewqat u aspirazzjonijiet differenti . Tpaxxejt nismagħhom jkellmuni fuq l- edukazzjoni li qed jirċievu jew li ħadu , ix- xogħol tagħhom , u wħud minnhom ukoll kellmuni dwar il- familja tagħhom . Ma naqsitx ukoll diskussjoni dwar il- kampanja elettorali li għaddejjin minnha bħalissa . Xtaqu jkunu jafu aktar dwar l- inċentivi fiskali li ħabbart nhar it- Tlieta li għaddiet , kif ukoll l- investiment li qiegħed isir fil- qasam edukattiv u dak tat- taħriġ . Din il- ħeġġa u ambizzjoni li kellhom dawn iż- żgħażagħ imlietni kuraġġ u tatni enerġija ġdida sabiex inkompli naħdem u nistinka f' din il- kampanja . Pero ' din il- laqgħa serviet ukoll sabiex nagħraf kemm hu importanti li l- Partit Nazzjonalista jerga' jkun fil- Gvern . Dan il- partit minn dejjem emmen fil- potenzjal kbir taż- żgħażagħ tagħna . Iż- żgħażagħ tal- lum huma l- mexxejja t' għada . . . pero ' huma wkoll il- preżent . Il- Partit Nazzjonalista dejjem ħaddan din il- filosofija . Il- bieraħ kont Ħal - Qormi , kif ukoll Għawdex . Kienu żewġ laqgħat differenti ħafna , pero ' l- element komuni kienet il- ħeġġa tan- nies u d- djalogu kontinwu li qiegħed ikolli man- nies . Djalogu li qiegħed jgħini nagħraf aħjar il- ħsibijiet tagħkom . Għal- lum nagħlaq hawn u nirringrazzjakom mill- ġdid tal- kummenti u s- suġġerimenti tagħkom . Ibqgħu ibagħtuhom permezz tas- sit www . lawrencegonzi . info . Dwar il- mass meeting u d- diskussjoni li għadni kif kelli fuq il- forum nikteb għada . Kull ma jmur il- kampanja elettorali qiegħda ssir aktar impenjattiva , pero qed tagħtini ħafna sodisfazzjon . Il- bieraħ filgħaxija kien eżempju ċar ta' dan . Attendejt għal laqgħa taħt it- tinda ġewwa San Ġwann , lokalita' li tifforma parti mid- disa' distrett , distrett li se nkun qiegħed nikkontesta għall- ewwel darba . Ħadt gost niltaqa' mal- ħafna familji u żgħażagħ preżenti . Kienet tassew esperjenza sabiħa li stajt inpoġġi ma' dawn iż- żgħażagħ u nisma' x' kellhom xi jgħidu l- mistiedna preżenti . Kienet laqgħa fejn smajt ħafna u tkellimt ftit ; ħaġa li tant nieħu gost nagħmel . Filgħodu kelli laqgħa mal- Malta Employers Association li tawni reazzjonijiet pożittivi għall- pakkett ta' miżuri li kont ħabbart aktar kmieni din il- ġimgħa , miżuri li bihom se nkomplu nnaqsu l- income tax b' mod konsiderevoli , u b' hekk inkunu qegħdin nippremjaw lil min jaħdem . Aktar tard matul il- ġurnata kelli laqgħa mal- UHM fejn iltqajt ma' Alfred Sant u awgurajna lil xulxin . Kienet laqgħa oħra fejn stajt nisma x' kellha xi tgħid il- UHM fuq il- viżjoni għall- futur ta' pajjiżna . Qiegħed nieħu gost naqra il- bosta messaġġi li qegħdin tibagħtuli permezz tas- sit www . lawrencegonzi . info . Qiegħed nagħmel l- almu tiegħi sabiex nirrispondikom kollha u niskuża ruħi jekk nirrispondikom kemmxejn tard . Għal- lum se nagħlaq hawn . Il- bieraħ kelli intervista differenti li mexxiha l- preżentatur popolari Pablo Micallef . Nistqarr li ftit rajtu l- programm tiegħu Deal or no deal imma naf kemm hu popolari u naf kemm il- preżentatur huwa kapaċi jikkomunika u jiġbed lin- nies . Pablo għandu stil partikolari u ma jistaqsix domandi li wieħed fil- politika s- soltu jistenna . Forsi għalhekk laqatni . Filgħodu kelli business breakfast fejn smajt u tkellimt ma' l- imsieħba soċjali u r- rappreżentanti tas- soċjetà ċivili . Tawni wkoll ir- reazzjonijiet tagħhom għall- pakkett ta' miżuri li ħabbart nhar it- Tlieta u apprezzajt li laqgħuhom tajjeb ħafna . Miżuri li bihom se nkomplu nnaqqsu l- income tax b' mod konsiderevoli . Ħadt gost nisma u niddiskuti s- suġġerimenti tagħhom . Matul dawn l- aħħar snin għamilt kemm stajt biex nisma' x' għandhom x' jgħidu n- nies u biex nirrifletti l- aspirazzjonijiet tagħhom fil- ħidma tal- gvern . Għalkemm naf li qatt mhu biżżejjed . Aktar tard żort il- Junior Lyceum tal- Bniet f' Santa Luċija . Il- faċilita' li biha l- istudenti ta' eta' daqstant żgħira jħaddnu u jħaddmu s- sistemi avvanżati tal- lum huwa impressjonanti . Għal darb ' oħra nirringrazzja lil dawk kollha li qegħdin jikkomunikaw miegħi permezz ta' din il- website . Qed nirċievi bosta messaġġi u qed nagħmel mill- aħjar biex inwieġeb lil kulħadd . Il- bieraħ kellna t- tieni ġurnata tal- kampanja elettorali . Filgħodu indirizzajt konferenza stampa fil- Barrakka , il- Belt , li fiha preżentajt pakkett ta' miżuri biex jistimula t- tkabbir ekonomiku u jippremja x- xogħol . Għamilt dan b' sodisfazzjoni għaliex , għall- PN , il- ħolqien tal- ġid u l- ħolqien tax- xogħol huwa dak li nagħmlu l- aħjar . U r- riżultati jitkellmu waħedhom . Bil- pakkett ta' miżuri ridna nippremjaw lil min jaħdem , kif jgħidu , make work pay . Ħabbarna miżura biex ngħollu t- tax bands b' mod li t- taxxa effettiva li jħallsu l- ħaddiema tkun ferm anqas mill- lum . Iżda ħsibna wkoll f' dawk li jiġġeneraw l- attivita' ekonomika , b' mod speċjali s- self employed , in- negozji żgħar u l- kumpaniji żgħar li huma l- mutur ta' ekonomija tagħna . Għal dawn ħabbarna miżura speċjali . Li nnaqqsu r- rata massima ta' income tax minn 35 % għal 25 % għal kull min jaqla' anqas minn 60 , 000 Ewro . Irrid ngħid li din il- miżura ħabbartha b' ċertu sodisfazzjon għaliex kienet ilha x- xewqa tagħna li nagħmluha . Wara kollox kien ukoll il- PN li kien naqqas l- ogħla rata minn 65 % . Issa , li l- ekonomija u l- finanzi tal- Gvern jippermettu , ħadna d- deċiżjoni li nniżżlu wkoll iċ- ceiling ta' 35 % . Proposta oħra kienet dwar l- overtime fejn qed nintrabtu li l- overtime jibqa' jitħallas bħal ma jitħallas illum , jiġifieri bis- siegħa , s- siegħa u nofs u mhux kif stqarr il- Partit Laburista permezz tal- kelliem ewlieni tiegħu dwar l- ekonomija , li l- overtime jitħallas bis- siegħa , s- siegħa . Ir- raba' proposta tibni fuq il- politika tagħna biex aktar nisa joħorġu jaħdmu u jibqgħu fid- dinja tax- xogħol . Qed nintrabtu li kull omm li tidħol jew tibqa' fix- xogħol wara t- twellid ta' wild , tkun intitolata għal sena mingħajr taxxa tad- dħul għal kull wild . Dawn il- miżuri kollha se jħallu aktar flus fil- but tiegħek u tal- familja tiegħek . Iżda fl- istess ħin – u din hija differenza kruċjali bejn dak li qed nipproponu aħna u dak li qed jipproponi ħaddieħor – il- miżuri tagħna se jistimulaw l- ekonomija direttament u joħolqu aktar xogħol . Ħadt gost li kelli opportunita' niddiskuti dawn il- miżuri magħkom il- bieraħ bil- lejl fuq il- forum li jinsab fis- sit www . lawrencegonzi . info . Irrid ngħid grazzi tal- interess u r- rispons kbir li kien hemm . Kontu bosta li tajtuni suġġerimenti u nkoraġġiment u niżgurakom li ser nagħmel mill- aħjar li nista sabiex nwiegeb il- posts tagħkom kif ukoll l- emails li qed tibagħtuli . Napprezza u nirringrazzjakom ta' l- interess u talli qegħdin tikkomunikaw miegħi b' dan il- mod . Għal- lum se nagħlaq hawn . Illum se tkun ġurnata oħra twila ħafna . Pero ' konvint illi l- messaġġ tal- PN qiegħed jasal . Komplu ibgħatu l- ideat , kummenti u l- mistoqsijiet tagħkom mis- sit www . lawrencegonzi . info u b' hekk tkunu qegħdin tikkomunikaw direttament miegħi . Dalgħodu mort għand il- President u tajtu l- parir sabiex ixolji l- Parlament mil- lum u sabiex l- Elezzjoni Ġenerali tissejjaħ għat- 8 ta' Marzu li ġej . B' hekk waslet fi tmiemha leġislatura li kienet karatterizzata minn bidliet kbar li għaddejna minnhom , flimkien , bħala poplu . Din il- leġislatura li qed tintemm illum twieldet mir- referendum li kien sar nhar is- Sibt 8 ta' Marzu . L- elezzjoni ser taħbat eżatt ħames snin wara r- referendum . B' hekk l- anniversarju tar- referendum se tkun okkażżjoni tajba biex inġeddu flimkien dak li għaddejna minnu bħala poplu u nirriflettu fuq dak li għad nistgħu nwettqu flimkien . Inħossni kburi li kelli l- privileġġ inservi bħala Prim Ministru ta' dan il- pajjiż u matul dawn l- aħħar erba' snin apprezzajt ferm aktar kemm ngħixu f' pajjiż straordinarju . Kienu erba' snin li raw bidla kbira sseħħ f' pajjiżna . Bdew bid- dħul ta' pajjiżna fl- Unjoni Ewropea u qed jintemmu bil- bidla għall- munita ġdida , l- ewro , li llum saret il- flus tagħna wkoll . Flimkien wettaqna ħafna . Iżda jien nemmen li għad hemm ħafna x' nistgħu nagħmlu u li iva , flimkien , kollox possibbli . Mil- lum tibda kampanja elettorali . Minn qalbi nawgura li tkun kampanja intensa iżda fl- istess ħin nadifa u li tirrispetta d- dinjita' ta' kullħadd , kif inhu xieraq f' pajjiż demokratiku . Aħna l- politiċi rridu nagħtu l- akbar eżempju . B' dan il- blog nittama li intkom tkunu tistgħu ssegwu aktar mill- qrib dak li nkun qed nagħmel matul din il- kampanja . Jien beħsiebni nżommkom aġġornati dwar dak li nkun qed naħseb u dak li nara u nisma' . Infakkarkhm li tistgħu wkoll taqsmu l- ideat , opinjonijiet , kummenti , mistoqsijiet u anke kritika permezz tal- website l- ġdida www . lawrencegonzi . info fejn tistgħu b' email , sms u l- forum tikkomunikaw direttament miegħi .